एक महीने में 30 हजार रोगियों तक पहुंची 2 करोड़ की नकली दवा, तीन चैकिंग प्वाइंट, फिर भी सात साल से चल रहा कारोबार
हां, हम डरा रहे हैं...
सुरेंद्र मावलिया/कुणाल पुरोहित | सीकर
राज्यमें नकली दवा का कारोबार कर रहे हरिकेश यादव के तार दिल्ली से जुड़े हुए हैं। यादव दिल्ली के ड्रग माफिया और अजमेर के एक दवा व्यापारी से जुड़कर राजस्थान में नकली दवाएं बेच रहा है। औषधि नियंत्रक विभाग के सूत्रों के अनुसार जांच में सामने आया है कि हर महीने करीब 30 हजार रोगियों तक दो करोड़ की नकली दवा पहुंच रही है। इनमें 23330 डायबिटीज राेगी हैं। शर्मनाक यह है कि विभाग के पास दवाओं की जांच के लिए तीन स्तरीय सिस्टम भी है। इसके बावजूद हरिकेश और उसके साथी सात साल से सिस्टम को धोखा देकर शेखावाटी के लोगों की रगों में नकली दवा घोल रहे हैं। कितने बेखौफ होकर नकली दवा का कारोबार चलाया जा रहा था। इसका अंदाजा इसी बात से लगाया जा सकता है कि आरोपियों ने भारत की नंबर दो मानी जाने वाली एबट कंपनी के ब्रांड की दवाओं की कॉपी की।
हरिकेश ने डायबिटीज में काम आने वाली जालरा उल्टी राेकने में काम आने वाली स्टेमेटिल दवा दिल्ली के माफिया से 80 लाख रुपए में खरीदी और प्रदेश के कई दवा विक्रेताओं को बेचकर दो करोड़ रुपए कमाए। इस पूरी सौदेबाजी में अजमेर के एक दवा व्यापारी हरिश का भी नाम सामने रहा है। हरिश चार साल पहले जेल जा चुका है। फिलहाल अजमेर में उसकी फर्म बंद है। इसने हरिकेश यादव की दिल्ली में दवा खरीदने में मदद की। शेष| पेज 4
इसकेबाद हरिकेश और हरिश ने पूरे प्रदेश के स्टॉकिस्टों को दवा सप्लाई की। इसके लिए उन्होंने स्टॉकिस्टों को ज्यादा कमीशन का लालच दिया था।
सूत्र बताते हैं कि हरिकेश यादव जयपुर की फिल्म कॉलोनी में दवा फर्म भी संचालित करता है। गिरोह का भंडाफोड़ होने के बाद से वह फरार है। उसकी फर्म पर भी ताले लटके हैं। औषधि नियंत्रक विभाग ने गिरोह से जुड़े दस्तावेज जुटाए हैं।
शक : दवा की बिक्री घटी तो हुआ भंंडाफोड़
नकलीदवा गिरोह का भंडाफोड़ एबट की स्टेमेटिल दवा की अचानक बिक्री घटने से हुआ। कंपनी प्रतिनिधियों ने नकली दवा का कारोबार होने का शक जताया और औषधि नियंत्रक विभाग को शिकायत की। औषधि नियंत्रक विभाग की प्रारंभिक जांच में बाजार में नकली दवा होने की पुष्टि हुई।
अजमेरऔर श्रीगंगानगर के स्टॉकिस्ट के जरिए फैलाई थी नकली दवा : अंतरराष्ट्रीयकंपनी एबट की स्टेमेटिल दवा और जालरा की हरिकेश ने दिल्ली के ड्रग माफिया से मिलकर कॉपी करवाई थी। हरिकेश ने जो नकली दवा बनवाई, उसमें डायबिटीज, चक्कर आने और उल्टी रोकने के लिए जरूरी सॉल्ट शामिल नहीं किया। महज पाउडर से दोनों दवा बनवा ली।
3. मनोजगढ़वाल (जिला औषधि नियंत्रण अधिकारी) : पूरेजिले में 1800 दवा दुकानें हैं। इनपर ही मॉनिटरिंग की जिम्मेदारी है।
कियाक्या : शकहोने के बावजूद सैंपल नहीं उठाए। नकली दवा का कारोबार बढ़ता गया। नकली दवा और गिरोह के सरगना की उन्हें दो माह पहले ही जानकारी मिल गई थी। इसके बावजूद रोकथाम को लेकर कोई कार्रवाई नहीं।
क्याकहना : गढ़वालबताते हैं कि 2010 में हरिकेश का लाइसेंस निरस्त कर दिया था। दो माह पहले नकली दवा होने के इनपुट मिले थे। कुछ स्पष्ट नहीं था। अब बैंक ट्रांजेक्शन सहित अन्य दस्तावेज जुटाए रहे हैं।
2. मनोजटोंगरा (सहायक औषधि नियंत्रक) :सीकर में नकली दवा की रोकथाम का जिम्मा इन्हें के पास था।
कियाक्या : 7साल पहले हरिकेश का लाइसेंस निरस्त हुआ। दो साल पहले हरिकेश के नकली दवा कारोबार से जुड़े होने की जानकारी मिली। कोई कार्रवाई नहीं की।
1. अजयफाटक (औषधि नियंत्रक): जयपुरमुख्यालय से मॉनिटरिंग की जिम्मेदारी। अधीनस्थ अधिकारियों से दवाओं की जांच करवाने का जिम्मा।
कियाक्या : नकलीदवा बाजार तक पहुंचने की जानकारी मिलने के बाद कोई कार्रवाई नहीं की।
क्याकहना : फाटकबताते हैं कि नकली दवा के शक में पूरे प्रदेश से सैंपल लिए गए हैं। विभाग ने फर्जीवाड़े को लेकर एफआईआर दर्ज करवा दी है।
प्रदेश में मरीजों तक नकली दवा नहीं पहुंचे। विभाग ने इसके लिए त्रिस्तरीय मॉनिटरिंग की व्यवस्था कर रखी। संदेह पर स्टॉकिस्ट के यहां से नमूने लेकर जांच कराए जाने के नियम है। इसके लिए औषधिक नियंत्रक, सहायक औषधिक नियंत्रक और औषधि नियंत्रण के लिए अलग-अलग टारगेट निर्धारित है।
सवाल
जवाब
डर क्यों पैदा नहीं होना चाहिए? चिंता अब नहीं तो कब होगी। सब कुछ अच्छा-अच्छा छापते रहकर फीलगुड कराने से बुरा हो जाएगा। डर पैदा करना ही होगा, क्योंकि हमारी जिंदगी का सवाल है।
पिछले दो दिन से बड़ा सवाल है-दवा असली है या नकली? जांच नहीं हुई, तब तक साबित नहीं। मीडिया डर पैदा कर रहा है।
एक माह में जिले में दो करोड़ की नकली दवाएं खपाई। 1.75 करोड़ रु. की जालरा टेबलेट बेची गई। जालरा के 360 रु. के पैकेट में 14 टेबलेट आती हैं। ऐसे में 28 टेबलेट के हिसाब से एक डायबिटीज रोगी ने महीने में करीब 750 रु. खर्च कर नकली दवा खरीदी। करीब 23330 डायबिटीज रोगियों से एक माह में 1.75 करोड़ रु. वसूले गए और मर्ज भी कम होने के बजाय बढ़ गया। 6700 रोगियों से उल्टी-दस्त जैसी अन्य नकली दवाओं के एवज में 25 लाख रु. वसूले।
hin_Deva hin_Deva mai_Deva hin_Deva hin_Deva hin_Deva hin_Deva hin_Deva hin_Deva hin_Deva awa_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva kas_Deva kas_Deva hin_Deva hin_Deva hin_Deva